אהבה גדולה מהחיים היא העומדת במרכז הרומן בו מתוארים עולמותיהם של ישראל בן ה-18 ושל פולה בת ה-17, הנמלטים יחד ערב הכיבוש הגרמני מעיירת הולדתם בפולין.
זהו סיפור היסטורי אמיתי המתרחש על רקע תקופה סוערת במיוחד בהיסטוריה האנושית, ועניינו סבל מיותר הנגרם בשל שנאה, אפליה וגזענות. האומץ לחיות עומד במרכז הסיפור: שני גיבורי הסיפור דבקים בחיים גם ברגעים הכי קשים, על אף כל האובדנים הנוראים והמחירים הכבדים שמביאה המלחמה איתה.
אורית רז (63), התפרסמה בעיקר כסופרת ילדים ונוער. ספרה "מר זוטא ועץ התפוחים" שזכה לאין סוף עיבודים ברדיו, בטלוויזיה ובתיאטרון, הוא המפורסם שבספריה. על ספרי הנוער שלה זכתה בפרסים בארץ ובעולם. "אני שלך ואת שלי" הוא ספרה השלישי למבוגרים. קדמו לו "תערוכת יחיד", ספר נובלות (הוצאת מעריב) ו"מי בכלל דיבר על אהבה", רומן המתרחש על רקע רצח רבין (הוצאת הקיבוץ המאוחד, 2011).
221 עמ', 74 ₪.